El govern local de Paterna constitueix la Comissió sobre Puerto Mediterráneo des de la transparència
11/09/2015

# El govern local de Paterna constitueix la Comissió sobre Puerto Mediterráneo des de la transparència

[![Comisión de investigación Puerto Mediterráneo](/images/noticias/2015/09/comision-puerto-mediterraneo.jpg)](/images/noticias/2015/09/comision-puerto-mediterraneo.jpg)

11.09.2015

La reunió, en la qual tots els grups polítics de l’Ajuntament de Paterna han estat representats, ha pogut seguir-se en directe a través de la pàgina web www.paterna.es

El Govern local ha constituït formalment la Comissió sobre Puerto Mediterráneo des de la màxima transparència. Així ho ha assegurat la presidenta d’este òrgan, la regidora de Sostenibilitat i Educació, Eva Pérez, el qual ha explicat que “possibilitarem que qualsevol dels grups polítics puga accedir als expedients que consideren oportuns”.

Pérez s’ha referit en estos termes durant la seua intervenció inicial, que ha pogut seguir-se per Internet a través de la pàgina web www.paterna.es, i en la qual tots els partits polítics de l’Ajuntament de Paterna han estat representats. La regidora ha agraït a totes les formacions “ser capaços d’assentar-se en una mateixa taula per a debatre, dialogar i analitzar este projecte”.

L’edil ha subratllat que, a diferència de la Zona Franca, este és un projecte privat, que no requerirà d’inversió municipal. “Un inversor privat, amb noms i cognoms, vol construir un centre comercial en el nostre municipi, en terrenys que no són públics i amb els seus propis recursos econòmics. Els promotors de Puerto Mediterráneo asseguren que generaran 6.000 llocs de treball estable després d’invertir més de 800 milions d’euros”, ha precisat..

Pérez ha insistit en el fet que un dels objectius de la Comissió sobre Puerto Mediterráneo és facilitar als ciutadans i ciutadanes “que puguen arribar a un criteri propi i real a través del que s’analitze” en este òrgan que hui quedat formalment constituït.

La presidenta de la Comissió sobre Puerto Mediterráneo també ha assegurat que “la disparitat de criteris i la confrontació d’idees enriquiran de segur el debat” i ha invitat a les formacions polítiques a “siguen respectuoses en la confrontació d’idees i la disparitat de criteris”. Els partits polítics han sol•licitat compareixences a distints agents socials i econòmics de Paterna i s’ha acordat que tots els expedients requerits estiguen disponibles de forma electrònica per a la seua consulta.

L’alcalde de Paterna, Juan Antonio Sagredo, ha explicat que “l’opinió que els ciutadans expressaran en la consulta ciutadana, en la que es preguntarà pel sí o el no al projecte Puerto Mediterráneo, serà la posició oficial que defenga l’Ajuntament davant de la Generalitat Valenciana”.